Mendebaldeko Indietako Unibertsitatea

Mendebaldeko Indietako Unibertsitatea (Ingelesez, University of the West Indies) Antilletako 15 gobernuk finantzatutako hezkuntza-erakundea da: Aingira, Antigua eta Barbuda, Bahamak, Barbados, Belize, Birjina britainiar uharteak, Kaiman uharteak, Dominika, Grenada, Jamaika, Montserrat, Saint Kitts eta Nevis, Santa Luzia, Saint Vincent eta Grenadinak eta Trinidad eta Tobago.

Erakundea 1948an sortu zen, gaur egungo Mona campusean, Jamaika uhartean. Gerora, Trinidad eta Tobagoko Nekazaritza Tropikaleko Kolegio Inperial ohia bere San Agustin Campus bihurtu zen (1960), eta hiru urte geroago Barbadoseko Cave Hill Campusa bereganatu zen. Horrez gain, unibertsitateak hezkuntza-instalazioak ditu babesten duten herrialde guztietan.

Bere ikasle ohi ezagunenen artean honako hauek daude: Derek Walcott, 1992ko Literaturako Nobel Saria; Anthony Carmona, Trinidad eta Tobagoko presidentea; Kenneth Anthony, Santa Luziako lehen ministroa, Pearlette Louisy, Santa Luziako gobernadore nagusia eta Wendy Fitzwilliam, 1998ko Miss Unibertsoa, Trinidad eta Tobagokoa; Dr. Carissa Etienne OMEko Ameriketarako Eskualdeko Zuzendaria.

Kanpo estekak 

Grenadako kultura
Dominikako kultura
Barbadosko kultura
Erdialdeko Amerikako unibertsitateak